ক্যাথরিন ওহ্যারা

ক্যাথরিন ওহ্যারা (৪ মার্চ ১৯৫৪ - ৩০ জানুয়ারি ২০২৬) একজন কানাডীয় ও মার্কিন অভিনেত্রী, কৌতুকাভিনেত্রী ও চিত্রনাট্যকার। তার কর্মজীবনের ব্যপ্তি ৫০ বছরের অধিক। তিনি চলচ্চিত্র ও টেলিভিশনে স্কেচ ও তাৎক্ষণিক কৌতুকাভিনয় দিয়ে তার কর্মজীবন শুরু করেন এবং পরবর্তীকালে নাট্যধর্মী চরিত্রেও কাজ করেন। তিনি দুটি প্রাইমটাইম এমি পুরস্কার, একটি গোল্ডেন গ্লোব পুরস্কার ও দুটি স্ক্রিন অ্যাক্টরস গিল্ড পুরস্কার অর্জন করেছেন।

ওহ্যারা স্কেচ হাস্যরসাত্মক ধারাবাহিক সেকেন্ড সিটি টেলিভিশন (১৯৭৬-১৯৮৪) দিয়ে তার কর্মজীবন শুরু করেন, যার জন্য তিনি প্রাইমটাইম এমি পুরস্কার অর্জন করেন। তিনি আফটার আওয়ার্স (১৯৮৫), হার্টবার্ন (১৯৮৬), বিটলজুস (১৯৮৮), হোম অ্যালোন (১৯৯০) ও হোম অ্যালোন ২: লস্ট ইন নিউ ইয়র্ক (১৯৯২)-এ অভিনয় করে খ্যাতি অর্জন করেন। তিনি ক্রিস্টোফার গেস্টের বিদ্রূপাত্মক চলচ্চিত্র ওয়েটিং ফর গাফম্যান (১৯৯৬), বেস্ট ইন শো (২০০০), আ মাইটি উইন্ড (২০০৩) ও ফর ইওর কনসিডারেশন (২০০৬)। তিনি দ্য নাইটমেয়ার বিফোর ক্রিসমাস (১৯৯৩), চিকেন লিটল (২০০৫), ওভার দ্য হেজ (২০০৬), মনস্টার হাউজ (২০০৬), হোয়্যার দ্য ওয়াইল্ড থিংস আর (২০০৯), ফ্রাঙ্কেনউইনি (২০১২) ও ইলিমেন্টাল (২০২৩) চলচ্চিত্রে কণ্ঠ দেন।

সিবিএসের সিটকম শিট্‌স ক্রিক (২০১৫-২০২০)-এ মোইরা রোজ চরিত্র দিয়ে ওহ্যারার কর্মজীবনের পুনরুত্থান ঘটে, যার জন্য তিনি হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার ও সঙ্গীতধর্মী বা হাস্যরসাত্মক টিভি ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার অর্জন করেন। এছাড়া তিনি এইচবিওর টিভি চলচ্চিত্র টেম্পল গ্র্যান্ডিন (২০১০)-এ অভিনয় করে এমি পুরস্কারের মনোনয়ন লাভ করেন। তিনি এইচবিওর নাট্যধর্মী ধারাবাহিক সিক্স ফিট আন্ডার (২০০৩-২০০৫), নেটফ্লিক্সের ধারাবাহিক আ সিরিজ অব আনফরচুনেট ইভেন্টস (২০১৭-২০১৮), অ্যাপল টিভি+-এর হাস্যরসাত্মক ধারাবাহিক দ্য স্টুডিও (২০২৫) এবং এইচবিও মহাপ্রলয় পরবর্তী নাট্যধর্মী ধারাবাহিক দ্য লাস্ট অব আস (২০২৫)-এ অভিনয় করেছেন।

প্রারম্ভিক জীবন
ওহ্যারা ১৯৫৪ সালের ৪ঠা মার্চ কানাডার অন্টারিওর টরন্টো শহরে জন্মগ্রহণ করেন এবং সেখানে বেড়ে ওঠেন। সাত ভাইবোনের মধ্যে তিনি ষষ্ঠ। তার ছোট বোন সঙ্গীতজ্ঞ ও অভিনেত্রী ম্যারি মার্গারেট ওহ্যারা। তিনি আইরিশ বংশোদ্ভূত ও ক্যাথলিক ধর্মাবলম্বী হিসেবে বেড়ে ওঠেন। ১৯৭৪ সালে তিনি বার্নহ্যামথর্প কলেজিয়েট ইনস্টিটিউট থেকে স্নাতক সম্পন্ন করেন।  

কর্মজীবন
ওহ্যারা ১৯৭৪ সালে তার নিজ শহর টরন্টোতে দ্য সেকেন্ড সিটি মঞ্চনাট্যদলের সদস্য হিসেবে তার কর্মজীবন শুরু করেন। সেখানে তিনি গিল্ডা র‍্যাডনারের শিক্ষানবিশ হিসেবে ও তার স্থলাভিষিক্ত হয়ে কাজ করতেন।  দুই বছর পর এই মঞ্চনাট্যদল স্কেচ হাস্যরসাত্মক ধারাবাহিক সেকেন্ড সিটি টেলিভিশন শুরু করে। এতে তিনি নিয়মিত অভিনয় করতেন। ধারাবাহিকটি ১৯৮৪ সাল পর্যন্ত চলে। এই ধারাবাহিকে কাজের জন্য ওহ্যারা ১৯৮২ সালে সেরা বিচিত্রানুষ্ঠান রচয়িতা বিভাগে একটি প্রাইমটাইম এমি পুরস্কার অর্জন করেন। 

তিনি আফটার আওয়ার্স (১৯৮৫), হার্টবার্ন (১৯৮৬), বিটলজুস (১৯৮৮), হোম অ্যালোন (১৯৯০) ও হোম অ্যালোন ২: লস্ট ইন নিউ ইয়র্ক (১৯৯২)-এ অভিনয় করে খ্যাতি অর্জন করেন। তিনি ক্রিস্টোফার গেস্টের বিদ্রূপাত্মক চলচ্চিত্র ওয়েটিং ফর গাফম্যান (১৯৯৬), বেস্ট ইন শো (২০০০), আ মাইটি উইন্ড (২০০৩) ও ফর ইওর কনসিডারেশন (২০০৬)। তিনি দ্য নাইটমেয়ার বিফোর ক্রিসমাস (১৯৯৩), চিকেন লিটল (২০০৫), ওভার দ্য হেজ (২০০৬), মনস্টার হাউজ (২০০৬), হোয়্যার দ্য ওয়াইল্ড থিংস আর (২০০৯), ফ্রাঙ্কেনউইনি (২০১২), দি অ্যাডামস ফ্যামিলি (২০১৯), ইলিমেন্টাল (২০২৩) ও দ্য ওয়াইল্ড রোবট (২০২৪) চলচ্চিত্রে কণ্ঠ দেন।

থাম্ব|ডান|200px|২০০৫ সালে ক্যাথরিন ওহ্যারা
তিনি এইচবিওর নাট্যধর্মী ধারাবাহিক সিক্স ফিট আন্ডার (২০০৩-২০০৫)-এ অভিনয় করেন। এইচবিওর টিভি চলচ্চিত্র টেম্পল গ্র্যান্ডিন (২০১০)-এ অভিনয় করে তিনি একটি প্রাইমটাইম এমি পুরস্কার, একটি স্যাটেলাইট পুরস্কার ও একটি স্ক্রিন অ্যাক্টরস গিল্ড পুরস্কারের মনোনয়ন লাভ করেন।

২০১৫ থেকে ২০২০ সাল পর্যন্ত ওহ্যারা সিবিএসের সিটকম শিট্‌স ক্রিক-এ মোইরা রোজ চরিত্রে অভিনয় করেন। এই ধারাবাহিকে অভিনয়ের জন্য তিনি হাস্যরসাত্মক ধারাবাহিকে শ্রেষ্ঠ প্রধান অভিনেত্রী বিভাগে ছয়টি কানাডিয়ান স্ক্রিন পুরস্কার অর্জন করেন। এই ধারাবাহিকের ষষ্ঠ মৌসুমের জন্য তিনি চতুর্থ ব্যক্তি হিসেবে পাঁচটি প্রধান টিভি পুরস্কার অর্জন করেন, তন্মধ্যে রয়েছে একটি টেলিভিশন ক্রিটিকস পুরস্কার, হাস্যরসাত্মক ধারাবাহিকে সেরা প্রধান অভিনেত্রী বিভাগে একটি প্রাইমটাইম এমি পুরস্কার, সঙ্গীতধর্মী বা হাস্যরসাত্মক টিভি ধারাবাহিকে শ্রেষ্ঠ অভিনেত্রী বিভাগে একটি গোল্ডেন গ্লোব পুরস্কার, হাস্যরসাত্মক ধারাবাহিকে শ্রেষ্ঠ অভিনেত্রী বিভাগে একটি ক্রিটিকস' চয়েস টেলিভিশন পুরস্কার ও হাস্যরসাত্মক ধারাবাহিকে সেরা অভিনেত্রী বিভাগে অ্যাক্টরস পুরস্কার।

তিনি নেটফ্লিক্সের ধারাবাহিক আ সিরিজ অব আনফরচুনেট ইভেন্টস (২০১৭-২০১৮), অ্যাপল টিভি+-এর হাস্যরসাত্মক ধারাবাহিক দ্য স্টুডিও (২০২৫) এবং এইচবিও মহাপ্রলয় পরবর্তী নাট্যধর্মী ধারাবাহিক দ্য লাস্ট অব আস (২০২৫)-এ অভিনয় করেছেন। শেষোক্ত দুটি কাজের জন্য তিনি প্রাইমটাইম এমি পুরস্কারের মনোনয়ন লাভ করেন।

ব্যক্তিগত জীবন ও মৃত্যু
ওহ্যারা বিটলজুস চলচ্চিত্রের সেট নির্মাণ পরিকল্পনাকারী বো ওয়েলচের সাথে পরিচিত হন। তারা ১৯৯২ সালে বিবাহবন্ধনে আবদ্ধ হন। তাদের দুই পুত্র: ম্যাথু (জ. ১৯৯৪) ও লুক (জ. ১৯৯৭)।

ওহ্যারার কানাডীয় ও মার্কিন দ্বৈত নাগরিকত্ব ছিল। ২০১৭ সালে তাকে অর্ডার অব কানাডার অফিসার খেতাবে ভূষিত করা হয়। ২০২১ সালে তিনি লস অ্যাঞ্জেলেসের ব্রেন্টউডের সম্মানসূচক মেয়র হিসেবে ভূষিত করা হয়।

ওহ্যারার সাইটাস ইনভার্সাস ছিল, এটি এমন এক ধরনের শারীরিক অবস্থা যার ফলে তার হৃদপিণ্ড অন্যান্য অভ্যন্তরীণ অঙ্গ-প্রত্যঙ্গসমূহ তাদের স্বাভাবিক অবস্থা থেকে বিপরীত ছিল।

২০২৬ সালের ৩০শে জানুয়ারি লস অ্যাঞ্জেলেস ফায়ার ডিপার্টমেন্টের একজন মুখপাত্র জানান তিনি সকাল ৪:৪৮ মিনিটে ওহ্যারার বাড়ির ঠিকানা থেকে একটি ফোন কল পান। তাকে গুরুতর অবস্থায় হাসপাতালে নিয়ে যাওয়া হয়। ওহ্যারা সেদিনই ৭১ বছর বয়সে লস অ্যাঞ্জেলেসে মৃত্যুবরণ করেন।

তথ্যসূত্র

বহিঃসংযোগ


 Catherine O'Hara at Northernstars.ca

 Catherine O'Hara at thecanadianencyclopedia.ca

বিষয়শ্রেণী:১৯৫৪-এ জন্ম
বিষয়শ্রেণী:২০২৬-এ মৃত্যু
বিষয়শ্রেণী:২০শ শতাব্দীর কানাডীয় অভিনেত্রী
বিষয়শ্রেণী:২০শ শতাব্দীর কানাডীয় কৌতুকাভিনয়শিল্পী
বিষয়শ্রেণী:২০শ শতাব্দীর রোমান ক্যাথলিক
বিষয়শ্রেণী:২১শ শতাব্দীর কানাডীয় অভিনেত্রী
বিষয়শ্রেণী:২১শ শতাব্দীর কানাডীয় কৌতুকাভিনয়শিল্পী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন কৌতুকাভিনয়শিল্পী
বিষয়শ্রেণী:২১শ শতাব্দীর রোমান ক্যাথলিক
বিষয়শ্রেণী:আইরিশ বংশোদ্ভূত কানাডীয় ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:অডিওবই পাঠক
বিষয়শ্রেণী:কানাডীয় কণ্ঠাভিনেত্রী
বিষয়শ্রেণী:কানাডীয় কৌতুকাভিনেত্রী
বিষয়শ্রেণী:কানাডীয় স্কেচ কৌতুকাভিনেত্রী
বিষয়শ্রেণী:কানাডীয় চলচ্চিত্র অভিনেত্রী
বিষয়শ্রেণী:কানাডীয় টেলিভিশন অভিনেত্রী
বিষয়শ্রেণী:কানাডীয় টেলিভিশন উপস্থাপক
বিষয়শ্রেণী:কানাডীয় টেলিভিশন লেখিকা
বিষয়শ্রেণী:কানাডীয় নারী চিত্রনাট্যকার
বিষয়শ্রেণী:কানাডীয় নারী টেলিভিশন উপস্থাপক
বিষয়শ্রেণী:কানাডীয় রোমান ক্যাথলিক
বিষয়শ্রেণী:টরন্টোর অভিনেত্রী
বিষয়শ্রেণী:টরন্টোর কৌতুকাভিনেত্রী
বিষয়শ্রেণী:টরন্টোর চিত্রনাট্যকার
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন কৌতুকাভিনেত্রী
বিষয়শ্রেণী:মার্কিন স্কেচ কৌতুকাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন টেলিভিশন উপস্থাপক
বিষয়শ্রেণী:মার্কিন নারী টেলিভিশন উপস্থাপক
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:মার্কিন রোমান ক্যাথলিক
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:অর্ডার অব কানাডার অফিসার
বিষয়শ্রেণী:হাস্যরসাত্মক ধারাবাহিকে শ্রেষ্ঠ অভিনেত্রী বিভাগে কানাডিয়ান স্ক্রিন পুরস্কার বিজয়ী
বিষয়শ্রেণী:শ্রেষ্ঠ সঙ্গীতধর্মী বা হাস্যরসাত্মক অভিনেত্রী বিভাগে গোল্ডেন গ্লোব (টেলিভিশন) বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে জিনি ও কানাডিয়ান স্ক্রিন পুরস্কার বিজয়ী
বিষয়শ্রেণী:কানাডিয়ান কমেডি পুরস্কার বিজয়ী
বিষয়শ্রেণী:হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
বিষয়শ্রেণী:হাস্যরসাত্মক ধারাবাহিকে সেরা প্রধান অভিনেত্রী বিভাগে অ্যাক্টরস পুরস্কার বিজয়ী